**Humaania Päihdepolitiikkaa ry** (HPP) on vuonna 2001 perustettu suomalainen päihdepoliittinen järjestö.

Yhdistyksen päämääränä on edistää haittojenvähentämispolitiikkaa, joka painottuu päihteiden käytön rankaisemisen sijasta ehkäisevään päihdetyöhön ja hoitoon. Yhdistys haluaa tuoda vaihtoehtoisia näkemyksiä nykyiseen suomalaiseen huumekeskusteluun esittämällä vaihtoehdon nollatoleranssipolitiikalle.

Järjestö pyrkii luomaan yhteysverkostoja sekä järjestämään yleisötilaisuuksia ja seminaareja. HPP julkaisee myös tiedotteita, ottaa kantaa lainsäädäntöön ja seuraa aktiivisesti kansainvälistä päihdekeskustelua. Järjestön mukaan kansainvälinen huumeiden täyskielto on epäonnistunut, eikä rangaistusten koventaminenkaan ole saavuttanut toivottuja tuloksia. Täyskiellon korvaavista toimenpiteistä on saatu rohkaisevia kokemuksia. Kansainvälisellä tasolla mm. Kofi Annan sekä joukko nimekkäitä entisiä ja nykyisiä valtionjohtajia ovat puhuneet painokkaasti huumausaineiden täyskieltoa vastaan.

Yhdistyksen edustaja Juha Alakulppi kertoo sanomalehti Kalevan haastattelussa, että haittojen minimoinnin keinona on kontrolli, vastakohtana laittomien markkinoiden kontrolloimattomuudelle. Laittomuudesta seuraa ongelmien hallitsemattomuus. Sitä, miten laillistettu päihdejakelu käytännössä toimisi, hän ei osaa sanoa. Yhdistyksen avainkäsite on "haittojen minimointi".

Humaania päihdepolitiikka ry on suomalaisten kehitysyhteistyötä tekevien järjestöjen kattojärjestö Kepan jäsen. Vuonna 2016 järjestö erosi eurooppalaisesta huumausainepoliittisesta kattojärjestö ENCOD:ista ja liittyi International Drug Policy Consortiumin (IDPC) jäseneksi.

Toiminta
--------

Järjestö on toiminut aktiivisesti osana päihdepoliittista työtä. Melko pian perustamisensa jälkeen järjestö kutsuttiin mukaan sosiaali- ja terveysministeriön päihdepolitiikan ohjausryhmän kokoukseen ja vuonna 2015 se osallistui sosiaali- ja terveysministeriön huumausainepoliittisen seminaari- ja kuulemistilaisuuteen. Siellä eri päihdepoliittiset järjestöt ottivat kantaa Suomen päihdepolitiikan suuntaan.

Järjestö on kommentoinut päihdepoliittisia kysymyksiä useasti mediassa. Muun muassa vuonna 2008 järjestö otti kantaa kannabiksen kotikasvatuksen puolesta, viitaten haittojen vähentämiseen. Humaania Päihdepolitiikkaa on kuitenkin korostanut olevansa poliittisen keskustelutavan muuttamiseen tähtäävä järjestö, eikä se ole huumemyönteinen tai huumevastainen.

Vuonna 2003 yhdistys käynnisti Katkolla todellisuus? -kampanjan, jonka tarkoituksena oli nostaa esiin YK:n huumausainesopimusten velvoittaman politiikan tehottomuus ja esitellä sen aiheuttamia ongelmia. Kampanja oli osa Euroopan laajuista kansalaisjärjestöjen yhteiskampanjaa, joka nosti esille nykyisen huumepolitiikan luomia ongelmia ja sen kyvyttömyyttä ehkäistä huumeongelmien jatkuvaa pahenemista. Yhdistys julkaisi aiheesta 40 sivuisen pamfletin, joka lähetettiin kaikille kansanedustajille. Osana kampanjaa HPP järjesti huumepoliittisen asiantuntijapaneelin ja keskustelutilaisuuden 12.3.2003 Vanhalla ylioppilastalolla sekä 5.4.2003 Suomen Sosiaalifoorumissa Huumekaupan korruptoivat vaikutukset -seminaarin yhdessä Elämäntapaliiton HuuMaa -projektin ja Youth Against Drugsin Huumeboikotti-kampanjan kanssa. Järjestö on osallistunut useana vuonna myös Maailma kylässä -festivaaliin.

Huhtikuussa 2014 yhdistys järjesti yhdessä Youth Against Drugs ry:n, Suomen kannabisyhdistys ry:n ja Dekriminalisointi-kampanjan kanssa kannabiksen haittojen vähentämiseen keskittyneen Savua ilman tulta -seminaarin, jossa puhuivat muun muassa Markku Soikkeli ja Jussi Perälä.

Vuonna 2015 järjestö jatkoi yhteistyötä Suomen kannabisyhdistyksen kanssa järjestäen päihdepoliittisen vaalipaneelin eduskuntaavaalien tiimoilta. Vaalipaneeliin osallistuivat kaikki eduskuntapuoleet kokoomusta lukuun ottamatta.

Katso myös
----------

* Suomen kannabisyhdistys

Lähteet
-------

1. ↑  Lankinen, Jussi: Humaani päihdepolitiikka haluaa vähentää haittoja *Aviisi*.  19.9.2001. Tampereen yliopiston ylioppilaskunta. Viitattu 1.11.2013.
2. 1 2  Viljakainen, Ossi: Humaania Päihdepolitiikkaa ry: Hallituksen huumepolitiikkaa arvioitava uudelleen *Vaikuttava tietotoimisto*.  15.5.2003. Viitattu 24.3.2014.
3. ↑  Virtanen, Ari: "Huumeiden käyttö vapaa-ajanvieton yhteydessä", *Huumetilanne Suomessa 2005 - kansallinen huumevuosiraportti EMCDDA:lle*, s. 145. Helsinki: STAKES, 2006. ISBN 951-33-1844-3. Saatavissa vain verkkojulkaisuna (PDF) (viitattu 1.11.2013).
4. ↑  Ex-presidentit: Marihuanan laillistamista voisi kokeilla.  *Helsingin Sanomat*, 2.6.2011. Artikkelin verkkoversio. Viitattu 18.12.2015.
5. ↑  Lista jäsenistä *Global Comission on Drug Policy*. Viitattu 5.6.2011.
6. ↑  Jarno Mällinen: Kielto vs. kontrolli Kaleva.fi, 9.4.2010
7. ↑  Humaania päihdepolitiikkaa ry | Kepa.fi *www.kepa.fi*. Viitattu 22.2.2016.
8. ↑  Humaania päihdepolitiikkaa ry IDPC:n jäseneksi *Humaania Päihdepolitiikkaa ry*. Viitattu 14.5.2016. fi-FI
9. ↑  [idpc.net/profile/hpp IDPC.net - The Finnish Association for Humane Drug Policy (HPP)] Viitattu 14. toukokuuta 2016.
10. ↑  Historia *Humaania Päihdepolitiikkaa ry*. Viitattu 22.2.2016. fi-FI
11. ↑  Sosiaali- ja terveysministeriön huumausainepoliittinen seminaari- ja kuulemistilaisuus *Humaania Päihdepolitiikkaa ry*. Viitattu 22.2.2016. fi-FI
12. ↑  Kannabiksen kotiviljelmiä takavarikoidaan tuplamäärä *YLE Uutiset*.  4.10.2008. YLE. Viitattu 1.11.2013.
13. ↑  Ojaluoto, Raisa: Nuoret miehet hampun asialla *ENO-lehti*.  1/2003. Youth Against Drugs. Viitattu 1.11.2013.
14. ↑  Katkolla todellisuus? Eurooppalaisia puheenvuoroja: Haaste suomalaiselle huumekeskustelulle. Jani Miettinen (toim.) 2003. ISBN 952-91-5722-3
15. ↑  Huumepoliittinen asiantuntijapaneeli ja keskustelutilaisuus YLEVI 11.03.2003.
16. ↑  Huumekaupan korruptoivat vaikutukset Kaapelisolmu 5.5.2003.
17. ↑  5/2014 Savua ilman tulta – kannabis ja haittojen vähentäminen Humaania Päihdepolitiikkaa ry.
18. ↑  1/2015 Arkadianmäki ajan tasalle -vaalitilaisuus *Humaania Päihdepolitiikkaa ry*. Viitattu 22.2.2016. fi-FI

Aiheesta muualla
----------------

* Humaania päihdepolitiikkaa ry:n kotisivut
* Comments on the European Commission’s GREEN PAPER on the role of Civil Society in Drugs Policy in the European Union HPP - Finnish Association for a Humane Drug Policy.
* Suomen kannabisyhdistyksen ja Humaania Päihdepolitiikkaa ry:n yhteinen vaalipaneeli Pasilan Rauhanasemalla vuonna 2011
* Perttu Häkkinen - Koska huumeet laillistetaan? 16.01.2013 Yle Puhe. Ohjelmassa mukana ex-syyttäjä Ritva Santavuori, Humaania päihdepolitiikkaa yhdistyksen hallituksen puheenjohtajana Kimmo Wilska, tutkija Mikko Ylikangas sekä THL:n erikoissuunnittelija Elina Kotovirta.
* Hamppumarssi 6.5.2013 Helsinki
* Ali ja Husu: Pilvi lailliseksi vai olut Alkoon? 23.1.2014 Yle Puhe. Vieraina Humaania päihdepolitiikkaa ry:n Kimmo Wilska sekä huolestunut kansalainen Matti Forsberg.